tartuNLP/wikipedia-smugri-20251201 huggingface dataset:
Eurooppa-liigan kausi 2011–2012

UEFA Europa Leaguen kausi 2011–2012 oli jalkapallokilpailu Eurooppa-liigan kolmas kausi sen jälkeen, kun UEFA-cup muutettiin Eurooppa-liigaksi. Loppuottelu pelattiin 9. toukokuuta 2012 Stadionul Naționalilla, Bukarestissa, Romaniassa.
Atlético Madrid saavutti mestaruuden voittamalla Athletic Bilbaon tuloksella 3-0. Kummatkin loppuottelun joukkueet tulivat Espanjasta.
Osallistujat.
Osallistujat Eurooppa-liigaan tai sen karsintaan jakautuivat maittain mukaan.
Karsintakierrokset.
Ensimmäinen karsintakierros.
Ensimmäisen ja toisen karsintakierroksen arvonta suoritettiin 20. kesäkuuta 2011. Ensimmäiset osaottelut pelattiin 30. kesäkuuta 2011 ja toiset osaottelut 7. heinäkuuta 2011.
Toinen karsintakierros.
Ensimmäiset osaottelut pelattiin 14. heinäkuuta 2011 ja toiset osaottelut 21. heinäkuuta 2011.
Kolmas karsintakierros.
Ensimmäiset osaottelut pelattiin 26. ja 28. heinäkuuta 2011 ja toiset osaottelut 4. elokuuta 2011.
Play-off -kierros.
Ensimmäiset osaottelut pelataan – 2011 ja toiset osaottelut 25. elokuuta 2011.
Lohkovaihe.
Lohkovaihe pelattiin 15. syyskuuta – 15. joulukuuta 2011.
Pudotuspelit.
1. kierros.
Ensimmäinen osaottelu pelattiin 14. ja 16. helmikuuta ja toiset osaottelut 22. ja 23. helmikuuta 2012
Neljännesvälierät.
Neljännesvälierien ensimmäiset osaottelut pelattiin 8. maaliskuuta ja toiset 15. maaliskuuta 2012
Puolivälierät.
Puolivälierien ensimmäiset osaottelut pelattiin 29. maaliskuuta ja toiset 5. huhtikuuta 2012
Välierät.
Välierien ensimmäiset osaottelut pelattiin 19. huhtikuuta ja toiset osaottelut 26 huhtikuuta 2012
Finaali.
Finaali pelattiin Bukarestissa Stadionul Naționalilla 9. toukokuuta 2012.
(11436) 1969 QR

(11436) 1969 QR on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi L. Kohoutek vuonna 1969. Kohteen absoluuttinen magnitudi (H) on . Kiertoradan eksentrisyys on ja inklinaatio on .
Fabrice Santoro

Fabrice Santoro (s. 9. joulukuuta 1972 Tahiti, Ranskan Polynesia) on entinen ranskalainen tennispelaaja. Parhaimmillaan hän oli ATP-maailmanlistan sijalla 17 kaksinpelissä ja sijalla 6 nelinpelissä. Kaksinpelissä hän voitti kuusi ATP-turnausta ja selviytyi kerran Grand Slam -turnauksen puolivälieriin. Nelinpelissä hän voitti Michaël Llodran kanssa Australian avoimet vuosina 2003 ja 2004 sekä kauden lopulla pelattavan ATP World Tour Finals -turnauksen vuonna 2005. Kaiken kaikkiaan Santoro voitti urallaan 24 nelinpeliturnausta.
Santoroa kutsutaan erikoisen pelityylinsä ansiosta lempinimellä "The Magician" (). Hän lyö molemmat peruslyöntinsä kahdella kädellä. Lyödessään kämmentä oikeakätinen Santoro usein irrottaa oikean kätensä kesken lyöntiä. Santoro pelasi poikkeuksellisen pitkän 21 vuotta kestäneen ammattilaisuran.
Karprofeeni

Karprofeeni (2-(6-kloro-9"H"-karbatsoli-2-yl)propaanihapon optisten isomeerien raseeminen seos) on eläinlääkintään kehitetty tulehduskipulääke. Se muistuttaa rakenteeltaan ibuprofeenia ja ketoprofeenia. Se soveltuu ikääntyneiden koirien nivelrikon aiheuttamien kipujen, kirurgisten toimenpiteiden aiheuttamien kipujen hoitoon sekä esimerkiksi niin sanotun vesihännän hoitoon. Sitä on saatavissa injektioina ja purutabletteina sekä kapseleina (caplets).
Karprofeenin vaikutusmekanismina arvellaan olevan COX-1-inhibitio. Sivuvaikutuksista mainitaan ruoansulatuskanavan ärsytys ja verenvuodot, mutta yleisesti ottaen lääke on ryhmänsä valmisteisiin nähden hyvin siedetty. 
Lääkettä myydään tuotenimillä Canidryl, Dolagis, Norocarp ja Rimadyl sekä Dolox.
Lääkettä saa käyttää Suomessa vain koirille, ei ihmiselle eikä muille kotieläimille. Ihmiselle aineen on epäilty saattavan aiheuttaa jopa pitkäkestoista valoyliherkkyyttä jopa vain kosketettuna.
Gabriel Mauritz Waenerberg

Gabriel Mauritz Waenerberg (26. tammikuuta 1818 Helsinki – 29. maaliskuuta 1887 Helsinki) oli suomalainen teologian tohtori ja Suomen senaatin esittelijäsihteeri. Hän toimi myös Suomen Lähetysseuran puheenjohtajana 25 vuoden ajan.
Waenerbergin vanhemmat olivat Porvoon pitäjän Piirlahden rusthollari, tykkijunkkari Johan Peter Waenerberg ja Helena Lucia Witting. Hän kävi Loviisan triviaalikoulua ja pääsi ylioppilaaksi Porvoon lukiosta 1834 ja valmistui filosofian kandidaatiksi 1838, maisteriksi 1840, teologian kandidaatiksi 1843, teologian lisensiaatiksi 1850 ja teologian tohtoriksi 1857. Waenerberg vihittiin papiksi 1843.
Waenerberg toimi Helsingin yliopiston kirjaston ylimääräisenä kirjastoamanuenssina 1839–1842 ja amanuenssina 1842–1843. Hän oli Porvoon lukion teologian lehtori 1843–1853 ja senaatin kirkollistoimituskunnan esittelijäsihteeri 1853–1882.
Waenerberg oli valtiopäivien kirkkolakivaliokunnan sihteeri 1867, Suomen Pankin valtuusmies 1871–1872, Raamattuseuran komitean puheenjohtaja Helsingissä 1865–1887, Suomen lähetysseuran puheenjohtaja 1861–1886, Diakonissalaitoksen hallituksen puheenjohtaja 1868–1885 ja Vankeusyhdistyksen keskushallituksen jäsen vuodesta 1869 sekä hallituksen puheenjohtaja 1880.
Waenerberg oli naimisissa vuodesta 1841 Agata Sofia Aschanin kanssa. Heillä oli seitsemän lasta joista tunnetuin oli taidemaalari Thorsten Waenerberg.
Gustav Friedrich Schmidt

Gustav Friedrich Schmidt (2. toukokuuta 1877 Mainz, Saksa – 13. maaliskuuta 1945 Helsinki) oli saksalaissyntyinen Helsingin yliopiston saksan kielen lehtori, joka käänsi myös suomalaista kaunokirjallisuutta saksan kielelle.
Schmidtin vanhemmat olivat kamarivirtuoosi Edward Schmidt ja Hedwig Hahnewald. Hän pääsi ylioppilaaksi 1895 Marburgista ja Kööpenhaminasta ja valmistui filosofian tohtoriksi Leipzigissa 1899.
Schmidt toimi Polyteknillisen opiston saksan kielen ylimääräisenä opettajana vuodesta 1901 alkaen. 
Schmidt oli Helsingin yliopistossa saksan kielen ylimääräinen lehtori 1902–1909, lehtori 1909–1945. Schmidt sai professorin arvonimen 1922. Germaanisen filologian vt. professori hän oli 1923–1924 sekä 1936.
Schmidt laati tutkimuksia kaukasialaisista kielistä. Hän käänsi saksan kielelle suomalaista kaunokirjallisuutta, kuten Aleksis Kiven "Seitsemän veljestä", Juhani Ahoa, Johannes Linnankoskea, Maria Jotunia.
Schmidt oli naimisissa vuodesta 1902 Emmy Louise Caroline Menzlerin kanssa. Heillä oli kolme lasta, joista Wolfgang Amadeus August Arnold Ferdinand Schmidt (1904–1959) oli teologian tohtori ja Åbo Akademin professori.
Sanoma Manu

Sanoma Manu Oy (vuoteen 2020 Alma Manu Oy) on Sanoman paino- ja jakeluyksikkö. Yhtiö perustettiin 1. heinäkuuta 2010. Siihen kuuluu lehtipaino Tampereella. Rovaniemellä painotoiminta loppui maaliskuussa 2014. Lisäksi siihen kuuluivat varhaisjakeluverkostot Pirkanmaalla, Satakunnassa ja Lapissa. Yritys työllisti 1100 henkeä, joista noin 950 oli lehdenjakajia. 1.1.2020 Alma Media ulkoisti varhaisjakelun Postille, jolloin Alma Manun henkilöstö pieneni noin 150 henkeen.
19. maaliskuuta 2020 Kilpailu- ja kuluttajavirasto hyväksyi Alma Median ja Sanoman yrityskaupan, jonka myötä Alma Manun painoliiketoiminta siirtyi Sanoman omistukseen.
1. toukokuuta 2020 Sanoman ja Alma Median kauppa viimeisteltiin ja Alma Manu siirtyi Sanoman omistukseen. Samalla nimi vaihtui Sanoma Manuksi.
Sanoma kertoi syksyllä 2025 suunnittelevansa Tampereen painolaitoksen sulkemista ja painotoimintansa keskittämistä Helsingin Sanomalaan.
Painotalo.
Alma Manun uusi painolaitos rakennettiin Tampereen Sarankulmaan vanhan painon viereen. Tampereella painetaan viisi miljoonaa lehteä viikossa. Vuonna 2013 valmistunut tuotantolaitos maksoi rakennuksineen 70 miljoonaa euroa. Rakennuksen pinta-ala on 16 500 neliömetriä.
Painokone.
Uudella painokoneella ("Manroland Colorman Autoprint") voidaan painaa 96-sivuista broadsheet-lehteä tai 192-sivuista tabloidia. Kolme taittolaitetta mahdollistaa kolmen eri tuotteen painamisen samanaikaisesti. Liitteineen lehti voi olla 250 sivuinen. Paperi kulkee painokoneessa 14 metriä sekunnissa ja kapasiteetti maksimissaan on 270 000 lehteä tunnissa.
Kiintopallo

Kiintopallo on maahan, ajoneuvoon, poijuun tai laivaan kiinnitetty ilmaa kevyempi alus. Myös yleisluonteisempaa nimitystä aerostaatti käytetään. Nostovoima johtuu samasta Arkhimedeen laista, jota myös kuumailmapallo, ilmalaiva ja vapaasti lentävä vetypallo käyttää. Nostekaasuna voi olla mm. helium, vety, ammoniakki, neon tai kuuma vesihöyry. Ylesimmin käytetään heliumia.
Tekniikka.
Kiinnittäviä kaapeleita voi olla yksi tai vakauden vuoksi useampiakin.
Kaapelissa voi kulkea valokaapeli, koaksiaalikaapeli tai muu viestintäkaapeli, ja sähköjohto energiaa varten.
Kiintopallo voi olla aerodynaamisesti muotoiltu.
Nostohetkellä vetyä tai heliumia pitää olla enemmän kuin kiintopallon ja kaapelin massa tarvitsee. Se parantaa vakautta tuulessa. Lisäksi vety- ja heliumatomit tihkuvat hitaasti kaikkien mahdollisten kuoriaineiden läpi. Joten jos palloa ei voida täyttää vaikkapa kaapelin sisällä olevaa letkua myöten putoaisi juuri ilmassa pysyvästi täytetty pallo varsin pian. 
Kiintopallolennon maailmanennätyskorkeus yli 10 km ja tämä on erittäin vanha tieto.
Käyttö.
Kiintopalloja voidaan käyttää tutkien, viestintälinkkien ja muiden tietoliikennelaitteiden alustoina. Kiintopalloja on joskus käytetty myös navigaatiomajakkojen tai muiden navigointisignaaleja antavien laitteiden alustoina. Pallojen avulla voidaan pystyttää pitkiä radioantenneja, jotka ovat samalla pallon kiinnityskaapeleita. Myös tähystyspaikka voidaan varustaa kiintopalloon (kuten tehtiin laajalti ensimmäisessä maailmansodassa), mutta nykyään samassa tehtävässä on valvontakameroita ja tv-yhtiöiden kameroita(esim. jonkun tärkeän urheilutapahtuman yhteydessä), ja mikrofoneja / akustisia sensorimuodostelmia. 
Useampi mikrofoni muodostelmassa ympäri kiintopalloa, kiinnityskaapelissa ja maassa voi auttaa arvioimaan (ohjelmiston avulla) esim. ammusten lentoratoja ja ammustyyppejä. Parabolinen suuntamikrofoni alkaa olla isompi ongelma yksityisyyden kannalta. 
Palloihin voidaan kiinnittää mainoksia ja kaiuttimia. Niitä käytetään myös matkustajille näkötornin asemasta, laskuvarjohyppyjen, ns. base-hyppyjen lähtöpaikkana ja elektronisessa tiedustelussa.
Yleensä tuuli on kiintopallolle ei-toivottavaa, ja tuulta on sitä enemmän mitä korkeammalla ollaan, mutta on kehitetty tuulessa pyörivä kiintopallo, joka tuottaa sähköä hyödyntäen korkealla olevaa kovempaa tuulta eli kiintopallotuulivoimala.
Edvard Rein

Johan Edvard Rein (28. elokuuta 1873 Helsinki – 9. helmikuuta 1940 Lohja) oli suomalainen klassillisen filologian tutkija ja Helsingin yliopiston kreikan kirjallisuuden professori.
Henkilöhistoria.
Reinin vanhemmat olivat todellinen valtioneuvos, professori Karl Gabriel Thiodolf Rein ja Hedvig Maria Sofia Florin. Hän pääsi ylioppilaaksi Helsingin suomalaisesta normaalilyseosta 1891 ja valmistui filosofian kandidaatiksi 1891, maisteriksi 1896, lisensiaatiksi 1903 ja tohtoriksi 1907. Rein teki opinto– ja tutkimusmatkoja Berliiniin 1899–1900, Müncheniin 1905, Pariisiin ja Roomaan 1906 sekä Müncheniin ja Italiaan 1913–1914. Hän toimi Helsingin yliopistossa dosenttina vuodesta 1904, latinankielen alkeisopettajana 1904–1925, muinaiskreikkalaisen ja bysanttilaisen filologian ylimääräisenä professorina 1925–1930, kreikan kirjallisuuden vt. professorina 1910–1911, 1920–1922 ja 1926–1929 sekä kreikan kirjallisuuden vakinaisena professorina 1930–1940. Rein oli ylioppilastutkintolautakunnan jäsen 1917–1940. Hän julkaisi ja suomensi useita oman alansa teoksia sekä kirjoitti "Maailmanhistoria" -teokseen ensimmäisen laajemman ja itsenäisen Bysanttia esityksen Pohjoismaissa eli Itä-Rooman historiaa koskevat osat vuosina 1915-1916 ja 1920. Rein myös avusti tietosanakirjojen laatimisessa. Väitöskirjan ohella hänen pääteoksekseen jäi "Die Florentiner Briefsammlung (Codex Laurentianus San Marco 356)", joka on erään bysanttilaisen käsikirjoituksen kommentaari. Tämän käsikirjoituksen julkaiseminen jäi sen sijaan toteutumatta.
Rein oli naimisissa vuodesta 1913 filosofian maisteri Elsa Siiri Liliuksen (k. 1945) kanssa. Hänen veljensä oli historian professori Gabriel Rein.
Rein laati artikkeleja vuosina 1930–1939 julkaistuun Isoon tietosanakirjaan antiikin kreikkalaisen kirjallisuuden alalta.
Itä-Suomen Työmies (Viipuri)

Itä-Suomen Työmies oli Viipurissa vuonna 1918 ilmestynyt sanomalehti.
Vuodenvaihteessa 1918 perustettu "Itä-Suomen Työmies" oli punakaarteja ja työväenliikkeen vallankumouslinjaa vastustaneiden oikeistososiaalidemokraattien äänenkannattaja. SDP:n puolueneuvosto erotti sen sekä samanhenkisen "Työn Vallan" puolueesta ja sisällissodan alettua punaiset estivät niiden ilmestymisen.
"Itä-Suomen Työmies" jatkoi ilmestymistään heti sisällissodan jälkeen. Se lähestyi vähitellen SDP:n uutta tannerilaista linjaa ja lakkasi ilmestymästä vuoden 1918 lopussa tehden tilaa toimintansa aloittaneelle "Kansan Työlle". Kuudesti viikossa ilmestyneen lehden päätoimittajana toimi Vilho V. Viitanen (Viita) ja loppuvaiheessa Evert Huttunen.
Itä-Suomen Työmies (Kotka)

Itä-Suomen Työmies oli Kotkassa vuosina 1899–1900 ilmestynyt sanomalehti.
Lehden perustamisen taustalla oli Kotkan työväenyhdistyksen radikalisoituminen ja paikallisen Kotkan Sanomien kielteinen suhtautuminen työväenasiaan. Julkaisulupa saatiin vasta kolmannella yrittämällä, eikä lehti sen mukaan voinut käsitellä lainkaan poliittisia kysymyksiä. Linjaltaan Itä-Suomen Työmies osoittautui liian lieväksi, vaikka sitä toisaalta syytettiin myös kiihotuksesta.
Kahdesti viikossa vain puolen vuoden ajan ilmestyneen lehden levikki oli noin 900–1 200 kappaletta. Vastaavana toimittajana työskenteli Vilho Pylvänen.
Kymenlaakson kauppakamari

Kymenlaakson kauppakamari on Kymenlaakson alueella toimiva elinkeinoelämän edunvalvonta-, palvelu- ja asiantuntijajärjestö. Kauppakamari tarjoaa vaikuttamiskanavan, koulutusta, kontakteja ja hyödyllistä tietoa yritystoiminnan tueksi. Vuonna 1929 perustetun kauppakamarin toiminnan tavoitteena on Kymenlaakson ja siellä toimivien yritysten vetovoiman kasvattaminen ja kilpailukyvyn vahvistaminen. 
Kymenlaakson kauppakamariin kuuluu noin 550 jäsentä seitsemän kunnan alueella (Etelä-Kymenlaaksossa Kotka, Hamina, Pyhtää, Miehikkälä, Virolahti ja Pohjois-Kymenlaaksossa Kouvola ja Iitti). Kamarin toimintaa johtaa hallitus ja puheenjohtajisto, joka valitaan vuosittain. Vuosittain nimetään myös kahdeksan valiokuntaa, joiden toiminta on keskeinen edunvalvonnan työväline. Kymenlaakson kauppakamarin hallituksen puheenjohtajana toimii Kotkan Energia Oy:n kehitysjohtaja Tuija Suur-Hamari ja toimitusjohtajana Jouko Lehtoranta. 
Kauppakamaritoiminta Suomessa perustuu kauppakamarilakiin ja yritysten vapaaehtoiseen jäsenyyteen. Suomessa toimii 19 alueellista kauppakamaria ja niiden yhteistyöelin Keskuskauppakamari.
Hjalmar Crohns

Hjalmar Johannes Crohns (25. kesäkuuta 1862 Heinola – 16. kesäkuuta 1946 Kauniainen) oli suomalainen historioitsija ja Helsingin yliopiston yleisen historian professori.
Crohnsin vanhemmat olivat pankinjohtaja Per Nils Crohns ja tämän ensimmäinen vaimo Gustava Fredrika Karolina Hartwall. Hän pääsi ylioppilaaksi 1881 Porvoon lyseosta ja valmistui filosofian kandidaatiksi 1888 ja lisensiaatiksi 1894.
Crohns toimi Nya svenska läroverketin ja Privata svenska flickskolanin historian opettajana 1895–1900. Helsingin vt. kansakoulutarkastajana 1901–1902 sekä Helsingin yliopiston teologian ja lainopin ylioppilaiden kaunoluvun opettajana 1895–1916. Hän oli Helsingin yliopiston yleisen historian dosenttina 1895–1907, yleisen historian ylimääräisenä professorina 1907–1916 ja yleisen historian professorina 1916–1927.
Crohns oli Suomen tiedeseuran jäsen vuodesta 1915. Nya svenska läroverketin kouluneuvoston jäsen 1900–1908
Hjalmar Crohns oli naimisissa 1901–1944 Eine Sofia Ståhlbergin (k. 1944) kanssa.
J. J. Huldén

Johan Jakob Huldén (14. huhtikuuta 1880 Munsala – 31. heinäkuuta 1959 Pietarsaari) oli suomalainen lyseon lehtori ja ruotsin kielellä kirjoittanut kirjailija.
Huldénin vanhemmat olivat herastuomari Nils Hulden ja Helena Storsved. Kirjailija Evert Huldén oli hänen veljensä ja toimittaja ja diplomaatti Anders Huldén hänen poikansa. Huldén pääsi ylioppilaaksi 1901 ja valmistui filosofian kandidaatiksi 1905.
Huldén toimi Vaasan ruotsalaisessa yhteiskoulussa opettajana 1911–1916 ja koulun rehtorina 1915–1916. Hän oli sitten opettajana Pietarin ruotsalaisessa kirkkokoulussa 1916–1918 ja Kotkan ruotsalaisessa yhteiskoulussa vuoteen 1922 saakka. Viimeksi Huldén toimi Turun ruotsalaisen klassillisen lyseon ruotsinkielen vanhempana lehtorina 1922–1945. Hän oli myös ruotsin kielen opettajana Åbo Akademissa 1927–1943. 
Opettajan toimen ohella Huldén oli toimittajana Kotka Nyheter–lehdessä 1920–1922, Nya Tidning–lehdessä 1923–1926 ja Vasa Posten–lehdessä 1926–1931. Hän järjesti suomalaisen mitalitaiteen näyttelyjä Tukholmaan 1944 ja Malmöhön 1951.
Karaokekuningas

Karaokekuningas on Tuomari Nurmion kymmenes studioalbumi, joka on julkaistu vuonna 1995.
"Helsingin Sanomien" kulttuuritoimitus otti albumin mukaan vuoden 1995 parhaiden äänilevyjen listalleen. Jukka Hauru ihasteli arvostelussaan, miten Nurmio onnistuu levyllä tasapainoilemaan parodian ja pieteetin välillä..
Voittamaton taistelija

Voittamaton taistelija (myös "Hercules II – raakaa voimaa", ) on vuonna 1985 julkaistu Luigi Cozzin ohjaama italialais-amerikkalainen seikkailuelokuva. Se on vuonna 1983 valmistuneen Herculeen jatko-osa.
Elokuvassa jumalat lähettävät kehonrakentaja Lou Ferrignon esittämän Herculeen takaisin maan päälle etsimään Zeuksen varastettuja salamoita, jotka on kätketty erilaisten hirviöiden sisälle. Loppuhuipennuksessa Hercules kohtaa uudelleen kuningas Minoksen ja pelastaa maapallon törmäykseltä kuun kanssa. Kriitikoiden mukaan Cannon Filmsin tuottama elokuva on jopa huonompi kuin edeltäjänsä.
Mainoslause.
"Kun Hercules jännitti lihaksensa, oli kuninkaidenkin taivuttava!"
Jalkapallon maailmanmestaruuskilpailujen 1982 loppuottelu

Jalkapallon maailmanmestaruuskilpailujen 1982 loppuottelu pelattiin 11. heinäkuuta 1982 Estadio Santiago Bernabéulla, Madridissa. Loppuottelussa kohtasivat Italia sekä Saksan liittotasavalta. Italia voitti ottelun 3–1 ja voitti näin historian kolmannen mestaruutensa. Italian maalintekijät olivat Paolo Rossi, Marco Tardelli ja Alessandro Altobelli. Saksan ainoan maalin teki Paul Breitner. Ottelun erotuomarina toimi brasilialainen Arnaldo Cézar Coelho.
Pelitapahtumat.
Loppuottelun ensimmäinen puoliaika oli maaliton. Molemmat joukkueet pelasivat kurinalaisesti, ja varsinaiset maalipaikat olivat vähissä. Italian Francesco Graziani loukkasi olkapäänsä nurmelle kaatuessaan jo ottelun 7. minuutilla, ja hänet vaihdettiin Alessandro Altobelliin. Italia sai rangaistuspotkun pelin 24. minuutilla, kun Hans-Peter Briegel kaatoi Bruno Contin rangaistusalueella. Antonio Cabrini laukaisi kuitenkin ohi maalin. Puoliajalle mentiin tilanteessa 0–0. 
Toisella puoliajalla Italia alkoi saada otetta pelistä. Italian ensimmäisen maalin teki Paolo Rossi, kun ottelua oli pelattu 56. minuuttia. Rossi puski Claudio Gentilen antaman keskityksen lähietäisyydeltä maaliin. Italian toinen maali syntyi 69. minuutilla, kun Marco Tardelli sai syötön Gaetano Scirealta ja ampui rangaistusalueen ulkopuolelta näyttävästi maalin takanurkkaan. Tardellin tuuletus maalinjälkeen oli eräs MM-kisojen näyttävimpiä.
Italian kolmas ja ottelun lopullisesti ratkaissut maali nähtiin 81. minuutilla, kun Bruno Conti karkasi oikeaa laitaa pitkin saksalaispuolustukselta ja syötti maalin edustalle Alessandro Altobellille, joka siirsi pallon vaivatta ohi maalivahti Harald Schumacherin. Saksan ainoan maalin teki hieman myöhemmin Paul Breitner vapaapotkun jälkitilanteesta. Saksalaisten voimat olivat kuitenkin lopussa, eivätkä he ottelun rasittamina jaksaneet suuremmin edes juhlia lohdutusmaaliaan. Italia voitti selvästi maalein 3–1.
Orlov (timantti)

Orlov on 189,62 karaatin painoinen timantti, joka on kiinnitettynä Venäjän keisarilliseen valtikkaan.
Alkuperä.
Orlov-timantin alkuperämaa on Intia, mutta tarkka alkuperä ei ole tiedossa. 1740-luvulla käytyihin Britannian ja Ranskan Itä-Intian kauppakomppanioiden välisiin sotiin osallistuneen ranskalaisen sotilaan kerrotaan irrottaneen sen bramiini-temppelistä, missä se olisi ollut jumalaa esittävän patsaan silmänä. Sotilas karkasi armeijasta noin 1750 ja hakeutui brittien suojelukseen, mistä oli myös mahdollista löytää ostaja. Englantilainen merikapteeni osti timantin sotilaalta ja myi sen Lontoossa.
On myös pidetty mahdollisena, että kadonnut Suurmoguli-timantti olisi hiottu uudelleen. Orlov on kuitenkin alkuperäisessä, Intiassa käytetyssä ruusuhionta-muodossa, ja useat asiantuntijat pitävät timanttien alkuperää nykyisin erillisinä. 
Nykyisen nimen alkuperä.
Kreivi Grigori Orlov osti timantin Amsterdamista, ja timantti sai nykyisen nimensä. 
Hän lahjoitti sen Katariina II:lle päästäkseen uudelleen tämän suosioon. Timantti on kiinnitettynä keisarilliseen valtikkaan, jota säilytetään Moskovan Kremlin aarrekammiossa.
Real Delusion

Real Delusion on suomalaisen thrash metal -yhtyeen Stonen ensimmäinen single, joka julkaistiin marraskuussa 1987. Levyn kannessa B-puolen kappaleen nimi on virheellisesti ”Day of Death”, kun taas itse vinyylissä nimeke sisältää etuartikkelin (”"The" Day of Death”).
Single nousi Suomen virallisen listan sijalle 7.
Kappaleet.
A-puoli
B-puoli
Kokonaiskesto: 7:59
Back to the Stone Age

Back to the Stone Age on thrash metal -yhtye Stonen toinen singlejulkaisu, joka on julkaistu 12″ vinyylinä albumilta "No Anaesthesia!" Singlen B-puolen kappale ”Symptom of the Universe” on cover Black Sabbathin samannimisestä kappaleesta vuodelta 1975.
Single nousi Suomen virallisen listan sijalle 1.
Kappaleet.
A-puoli
B-puoli
Empty Suit / Friends

Empty Suit / Friends on thrash metal -yhtye Stonen singlejulkaisu vuodelta 1990.
Kappale A2 on cover-versio Led Zeppelinin samannimisestä kappaleesta. B-puolen kappaleet ovat kitaristi Jiri Jalkasen viimeiseltä keikalta yhtyeen riveissä Helsingin Tavastialla 15. maaliskuuta 1990. Single nousi Suomen virallisen listan sijalle 7.
Kappaleet.
A-puoli
B-puoli
(67890) 2000 WK61

(67890) 2000 WK61 (kirjoitetaan myös (67890) 2000 WK61) on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Se löydettiin LINEAR-ohjelmalla vuonna 2000. Kohteen absoluuttinen magnitudi (H) on . Kiertoradan eksentrisyys on ja inklinaatio on . Kiertoaika Auringon ympäri on noin .
Tötteröt

Tötteröt eli tötterölehdet ("Sarracenia") on kasvisuku, johon kuuluu noin kymmenen Pohjois-Amerikassa elävää lajia. Suvun kasvien lehdistä on kehittynyt kannunmuotoisia, ja ne houkuttelevat hyönteisiä, joita kasvit käyttävät ravinnokseen.
Suurimmalla osalla lajeista on ylöspäin avautuva kannu, joka erittää mettä hyönteisten houkuttelemiseksi. Pian kannun reunalta alkaa liukas alue, jolta hyönteisen ote lipeää ja se putoaa kannun pohjalle. Lisäksi kannussa on liukkaan osion jälkeen alaspäin osoittavia karvoja, jotka tekevät ylöspäin kiipeämisen entistä vaikeammaksi. Kahden lajin, "S. psittacinan" ja purppuratötterön ("Sarracenia purpurea") kannut eroavat hieman muiden lajien kannuista, ja ne kasvavat sivusuuntaisesti. Jälkimmäinen laji käyttää sadevettä pyydyksessään, kun muilla lajeilla kannun päällä on läppä, jonka tarkoituksena on estää sadeveden pääsy kannuun. Läppä ei kuitenkaan sulkeudu.
Tötteröitä tavataan Pohjois-Amerikan itärannikolla. Pääosa lajeista kasvaa Yhdysvaltain kaakkoisosissa. "S. purpurean" levinneisyysalue ulottuu Kanadassa Newfoundlandiin saakka. Lajit kasvavat kosteilla alueilla, erityisesti rahkasoilla, joilla pH-arvo on matala. Kaikki tötteröt ovat vaarantuneita. Lisäksi "S. oreophila" ja kaksi "S. rubran" alalajia on luokiteltu erittäin uhanalaisiksi. Kaikkien lajien kauppaa säädellään CITES-sopimuksella. Lajien suurin uhka on niiden elinympäristöjen häviäminen, ja 1930-lukuun verrattuna jopa 95 % lajin elinympäristöistä on tuhoutunut.
354P/LINEAR

354P/LINEAR aikaisemmin P/2010 A2 (LINEAR) on Marsin ja Jupiterin välisellä pääasteroidivyöhykkeellä Aurinkoa kiertävä pienkappale, joka osoittaa komeettamaista aktiivisuutta. Täten se luokiteltiin päävyöhykkeen komeetaksi. Kohteen löysi LINEAR-ohjelma 6. tammikuuta vuonna 2010.
Kuitenkin myöhemmät havainnot kappaleesta Hubble-avaruusteleskoopilla paljastivat X:n muotoisen ainepilven kappaleen ytimen lähellä, mikä Kalifornian yliopistossa työskentelevän David Jewittin mukaan eroaa tyypillisistä komeetoista. Kappaleesta irtoava aines on pölyä ja soraa, joka on luultavasti äskettäin irronnut kappaleesta. Koska kappaleen ydin sijaitsee purkauspilvenpilven ulkopuolella ja kappaleen rata kulkee asteroidivyöhykkeen sisä-osissa, joissa kappaleissa ei ole jäätä, P/2010 A2:n aktiivisuuden epäillään olevan tulosta kahden ennestään tuntemattoman pienen asteroidin yhteentörmäyksestä eikä kohde täten olisi varsinainen komeetta. Myös toisen päävyöhykkeen asteroidin 596 Scheilan komeettamainen käytös on todennäköisesti vain törmäyksen irrottamaa ainetta. P/2010 A2 sai kuitenkin myöhemmin jaksollisen komeetan tunnuksen "354P/LINEAR".
Michael Cooper

Michael Jerome Cooper (s. 15. huhtikuuta 1956 Los Angeles) on yhdysvaltalainen entinen koripalloilija ja koripallovalmentaja.
Ura.
Cooper pelasi yliopistokoripalloa New Mexicon yliopistossa vuosina 1976–1978. Los Angeles Lakers varasi hänet vuoden NBA:n varaustilaisuudessa 60:ntena pelaajana. Cooper edusti koko NBA-uransa Lakersia. Hän voitti seuran paidassa viisi NBA-mestaruutta, minkä lisäksi hän oli useana vuonna sarjan puolustustähdistössä. Kaudella 1986–1987 Cooper valittiin ksi. Hänen puolustustaan kehyi muun muassa Larry Bird. Cooper lopetti NBA-uransa vuoden 1990 jälkeen, mutta pelasi Virtus Romassa Serie A:ta kaudella 1990–1991.
Pelaajauransa jälkeen Cooper on toiminut valmentajana. Hän valmensi muun muassa NBA-joukkue Denver Nuggetsia kaudella 2004–2005 neljätoista peliä.
Ranskan käsipallomaajoukkue

Ranskan käsipallomaajoukkue edustaa Ranskaa miesten kansainvälisissä käsipallo-otteluissa. Joukkuetta hallinnoi Ranskan käsipalloliitto.
Ranskan käsipallomaajoukkue on voittanut olympiakultaa Pekingissä 2008, Lontoossa 2012, ja Tokiossa vuodelle 2021 siirretyissä kisoissa, kuusi maailmanmestaruutta ja neljä Euroopan mestaruutta. Ensimmäistä, vuoden 1995 maailmanmestaruutta lukuun ottamatta Ranskan arvokisavoitot ovat kaikki tulleet 2000-luvulla.
Kolmas Italian itsenäisyyssota

Kolmas Italian itsenäisyyssota oli rinnakkainen seitsemän viikon sodan kanssa. Sodan osapuolina olivat toisella puolella Italian kuningaskunta ja sen laivasto Regia Marina sekä vastapuolina Itävallan keisarikunta ja Liechtenstein. Sodassa käytiin muun muassa Lissan taistelu 1866. Sota päättyi Wienin sopimukseen, joka solmittiin 1866. Ehtoihin kuului Venetsian, Mantuan ja Länsi-Friulin siirtyminen Italian hallintaan.
Rooma ja nykyinen Latium jäivät Italian kuningaskunnan ulkopuolelle vuoteen 1870 saakka, jolloin ne yhdistettiin Italiaan.
Sodan italialaisia sankareita oli Giuseppe Garibaldi, joka hyökkäsi Roomaan 1862, mutta ei onnistunut valtaamaan sitä, vaan haavoittui ja joutui vangiksi.
Liechtenstein lähetti Itävallan tueksi sotaan 80 miestä. Liechtensteinilaisjoukot eivät kuitenkaan osallistuneet taisteluihin, ja palasivat kuusi viikkoa myöhemmin kotimaahansa. Liechtensteiniin palasi itse asiassa 81 sotilasta, sillä joukot olivat värvänneet Italiasta mukaansa ”uuden ystävän”.
Gee (EP)

Gee on ensimmäinen minialbumi eteläkorealaiselta tyttöyhtyeeltä Girls’ Generation. Minialbumi julkaistiin 7. tammikuuta 2009, yhtyeen yhdeksän kuukauden tauon jälkeen.
Yleiskatsaus.
Albumi koostuu viidestä kappaleesta, mukaan lukien albumin pääsingle ”Gee”. ”Gee” on nopeatempoinen kappale tytöstä, joka on rakastunut ensimmäistä kertaa. Kappaleen nimi tarkoittaa huudahdusta "Hyvänen aika!" (). Kappale ”Way To Go!” () on Samsungin Haptic Motion -mainoksen mainoskappale, jossa esiintyvät Girls’ Generation ja TVXQ. Kappaleen ”Way To Go!” virallinen musiikkivideo tehtiin kappaleen ”Gee” musiikkivideon kuvauksien aikana. ”Gee” kappaleen musiikkivideolla vieraili SHINeen Minho. Kappaleen ”Dear. Mom” on säveltänyt Kim Tae Sung ja sen sanoituksen on kirjoittanut hänen tyttöystävänsä Ivy, joka käytti nimeä "The Lighthouse" albumin tiedoissa.
Markus Persson

Markus Alexej Persson (lempinimeltään ”Notch”, s. 1. kesäkuuta 1979) on entinen ruotsalainen peliohjelmoija ja Mojang AB -yhtiön perustaja. Hänen "Minecraft"-hiekkalaatikkopeliään on myyty yli 200 miljoonaa kappaletta. Hän on kehittänyt muitakin pelejä, esimerkiksi "Metagunin". Persson myi Mojang AB:n 2,5 miljardilla dollarilla Microsoftille ja sai Mojangin 70 prosentin osuudestaan noin 1,75 miljardia dollaria.
Pelit.
"Minecraft".
Perssonin suosituin peli, "Minecraft", on myynyt yli 200 miljoonaa kappaletta ja pelin kotisivuille on rekisteröitynyt yli 43 miljoonaa käyttäjää. Pelin alpha-versio julkaistiin 10. toukokuuta 2009. "Minecraftin" oli määrä ilmestyä 11. marraskuuta 2011, mutta Notch ilmoitti blogissaan, että päivämäärä saattaa vaihtua useiden samalle päivämäärälle ilmestyvien pelien takia, ja koska päivämäärä oli varattu täyteen. "Minecraft" julkaistiin lopulta 18. marraskuuta 2011 Microsoft Windowsille ja 9. toukokuuta 2012 Xbox 360:lle.
"Scrolls".
Bethesda Softworks haastoi Perssonin oikeuteen kyseisen nimen käytöstä, koska Bethesda omistaa "The Elder Scrolls" -pelisarjan nimen. Notch ilmoitti asiasta blogissaan. Persson ja Bethesda Softworks saavuttivat asiassa sovinnon. Mojang saa kehittää pelin lisäosineen nimellä "Scrolls", mutta ei saa käyttää sitä mahdollisissa jatko-osissa.
"Prelude of the Chambered".
"Prelude of the Chambered" on Perssonin tekemä peli, jossa pelaajan on tarkoitus paeta saarelta. Notch teki pelin Ludum Dare -tapahtumassa 48 tunnissa.
Pelaaja aloittaa vankilasta. Pelihahmon sellistä löytyy ilman työkaluja mureneva seinän kohta, josta pelaaja pääsee tutkimaan saarta. Pelaajan täytyy löytää neljä avainta, joilla pääsee pakoon saarelta. Avaimia varten pelaajan pitää kerätä esineitä ja taistella pomovastuksia vastaan.
"0x10c".
Notch ilmoitti Mojangin tekevän uutta science fiction -peliä. Pelialueena toimii avaruus, ja pelaaja pääsee muun muassa käskyttämään aluksen tietokonetta konekielellä.
Muut pelit.
Notch on tehnyt myös paljon pieniä pelejä, kuten puhelimelle tarkoitetun "Minicraft"-nimisen pelin, joka on "Minecraftin" kaltainen, mutta siinä on yksinkertaisemmat grafiikat ja vähemmän ominaisuuksia.
Yksityiselämä.
Markus Perssonin äiti Ritva on suomalainen, mutta Markus osaa vain muutaman sanan suomea. Joulukuussa 2014 Persson hankki Beverly Hillsistä, Kaliforniasta asunnon 70 miljoonalla dollarilla.
Perssonin ja Elin Zetterstrandin avioliitto kesti runsaan vuoden. Heillä on yksi tytär.
Carlo di Persano

Kreivi Carlo Pellion di Persano (11. maaliskuuta 1806 Vercelli, Piemonte – 28. heinäkuuta 1883 Torino) oli italialainen amiraali ja poliitikko, joka komensi Italian laivastoa Regia Marinaa Lissan taistelussa 1866.
Persano liittyi nuorena Sardinian laivastoon ja eteni nopeasti korkeaan virkaan. Hän oli laivastonkomentajana 1860–1861 ja osallistui Italian yhdistämiseen, jonka jälkeen hänet valittiin parlamenttiin. Hänestä tuli 1862 meriministeri, ja 1865 hänet nimitettiin senaattoriksi.
Hänen uransa kuitenkin sai kolhuja seitsemän viikon sodassa Itävaltaa vastaan, kun hän komensi Italian laivastoa Lissan taistelussa. Tappion jälkeen hänet tuomittiin epäpätevyydestä ja hänet erotettiin.
Shōkō Yoshimura

Shōkō Yoshimura (, s. 14. lokakuuta 1968 Kanagawa) on japanilainen entinen naispainija, maailman- ja aasianmestari.
Yoshimura saavutti viisi maailmanmestaruutta, neljä muuta MM-mitalia ja kolme Aasian mestaruutta. Hänet nimettiin FILA:n kunniagalleriaan vuonna 2009.
Ferdows

Ferdows tai Ferdovs (), on Iranin Etelä-Khorasanin provinssissa sijaitseva kaupunki. Kaupungin väkiluku on kehittynyt seuraavasti 18 468 (1996), 21 784 (2001), 24 703 (2006) ja 25 968 (2011). Vuoden 2016 väestönlaskennan mukaan siellä asui 28 695.
Zhong Xiue

Zhong Xiue (s. 19. tammikuuta 1974) on kiinalainen entinen naispainija, maailmanmestari ja Aasian kisojen kultamitalisti.
Zhong saavutti viisi maailmanmestaruutta, kaksi MM-hopeaa, Aasian kisojen kultamitalin ja Aasian-mestaruuskilpailujen hopeaa. Hänet nimettiin FILA:n kunniagalleriaan vuonna 2008.
Sykerötipakki

Sykerötipakki eli sykerötimjami ("Thymbra capitata") on timjamin lähisukulainen, ikivihreä varpumainen kasvi. Se kasvaa noin 30-senttiseksi palloksi. Se kukkii heinäkuusta syyskuuhun. Kasvista saadaan aromaattista öljyä. Se muodostaa osan "phrygana"-varvikkoa, ja on merkittävä hunajakasvi.
Sykerötimjamia kasvaa luonnonvaraisena Välimerellä, mutta sitä viljellään koristekasvina muuallakin. Se viihtyy aurinkoisilla, kuivilla kasvupaikoilla.
Rationalist Association

Rationalist Association, alun perin Rationalist Press Association, on brittiläinen vuonna 1899 perustettu yhdistys, joka julkaisee "New Humanist" -lehteä.
Historia.
Rationalist Press Associationin perustamiseen vaikutti Charles Albert Watts, "National Reformerin" julkaisija ja useiden Charles Bradlaugh'n kirjojen kustantaja. Watts perusti George Jacob Holyoaken kanssa kustannusyhdistyksen vuonna 1890, koska useat kirjakaupat kieltäytyivät levittämästä sekularistisia kirjoja. Holyoake toimi yhdistyksen puheenjohtajana ja järjestö otti käyttöön nimen Rationalist Press Association vuonna 1899. Yhdistyksen jäsenet saivat vuosittain kirjallisuutta jäsenmaksua vastaan.
Watts and Co.-yhtiö julkaisi vuosina 1929–1951 "Thinker's Library" -kirjasarjaa. Sarjassa ilmestyi 140 pienikokoista kirjaa. Vuonna 1959 Rationalist Press Associationilla oli 5000 jäsentä. Jäsenmäärä kääntyi laskuun, kun rationalistista kirjallisuutta alkoi ilmestyä yhä enemmän suurilta kustantajilta.
DJ Kridlokk

DJ Kridlokk (oikealta nimeltään Kristo Laanti, s. 11. maaliskuuta 1985) on pohjoishelsinkiläinen rap-artisti, -tuottaja ja -DJ. Laanti kuuluu myös Kylmä-nimiseen yhtyeeseen yhdessä Lommon ja J Riskit:n kanssa.
Ura.
Vuonna 2003 Laanti esiintyi Korvalappurekords-yhtyeen Darrapöllö...-kasetilla Eeron, J Riskit:n ja Lommon kanssa.
Vuonna 2005 Laanti julkaisi rap-artisti Lommon kanssa "Maanalaisella saundilla" -nimisen albumin C-4 Muzikin kautta.
Monsp Records julkaisi DJ Kridlokkin "UG-Solo" -albumin 18. toukokuuta 2011. Albumi nousi parhaimmillaan Suomen virallisen albumilistan 23. sijalle, ja sen kappaleesta ”GNXTA” julkaistiin musiikkivideo lokakuussa 2011.
Laanti (käyttäen nimeä "Khid") ja rap-artisti Paperi T julkaisivat "Ex ovis pullus non natis serò fit ullus" -nimisen EP:n Monsp Recordsin kautta 6. kesäkuuta 2013. EP julkaistiin rajoitettuna vinyylipainoksena sekä digitaalisena julkaisuna. Sama kaksikko julkaisi myös 20. maaliskuuta 2020 "HBD RIP"-nimisen yhteisalbumin:n Johanna Kustannuksen kautta. Albumi nousi julkaistuaan virallisen listan toiselle sijalle.
DJ Kridlokkin toinen levy-yhtiön kautta julkaistu albumi "Mutsi" julkaistiin Monsp Recordsin kautta 28. maaliskuuta 2014. Se ylsi parhaimmillaan Suomen virallisen albumilistan toiselle sijalle.
Laannin ja RoopeK:n "Khid" ja "RPK" -aliaksilla julkaistu pitkäsoitto "" julkaistiin 16. toukokuuta 2014. Albumin kappaleesta ”Luoti” julkaistiin musiikkivideo helmikuussa 2014. Albumi nousi parhaimmillaan Suomen virallisen albumilistan neljännelle sijalle. Laanti käyttää Khid-aliasta myös Aivovuodon kanssa tehdyllä split-albumilla Se tuli televisiosta / Sushi driveby, joka julkaistiin helmikuussa 2015.
Myöhemmin vuonna 2016 Laanti julkaisi "Khid"-aliaksella "Ohi"-albumin, joka debytoi Suomen virallisen listan 2. sijalla säilyen listalla viisi viikkoa. Albumi sai erinomaiset arvostelut ja herätti valtavirrassakin huomiota ilmestyessään. Tämän lisäksi Khid on myös tehnyt esimerkiksi kinokonsertteja, joissa on esitetty Fritz Langin Metropolis-mykkäelokuvaa Khidin musiikin säestämänä. 
Vuonna 2019 DJ Kridlokk julkaisi "Silius"-nimisen albumin Katakombi Recordsin kautta. Levyn kappaleelle "Varaani" julkaistiin musiikkivideo.
Hollannin tauti

Hollannin tauti (engl. "Dutch disease", holl. "Hollandse ziekte") on taloustieteessä nimitys tilanteelle, jossa kansantalouden jonkin sektorin kasvulla on negatiivinen vaikutus kansantalouden muihin toimialoihin. Nimitys juontaa juurensa Alankomaihin, josta vuonna 1959 löytyi iso esiintymä maakaasua Groningenin seudulta. The Economist -lehti lanseerasi nimen vuonna 1977, jossa viitattiin ilmiöön Hollannin kansantaloudessa, jossa maan muu valmistava teollisuus taantui maakaasun hyödyntämisen jälkeen 1970-luvulla. 
Maakaasuvarojen lisääntyvä käyttö eli energiasektorin kasvu vaikutti negatiivisesti Alankomaiden muihin talouden toimijoihin. Kaasuvienti kasvoi Alankomaissa nopeasti merkittäviin lukuihin ja Alankomaiden guldenin reaalinen vaihtokurssi nousi asteittain. Vahva valuutta heikensi täten muiden vientisektoreiden tilaa maassa ja johti Alankomaiden teollisuuden taantumiseen. Käsitteen käyttö ei rajoitu ainoastaan luonnonvarojen kuten maakaasun tai raakaöljyn hyödyntämiseen, vaan sillä voidaan viitata myös esimerkiksi palvelusektorin kasvuun teollisuuden kustannuksella mutta sillä yleensä viitataan luonnonvaroilla nopeasti rikastuneen valtion talouskasvun haittapuoliin.
World Coming Down

World Coming Down on Type O Negativen viides studioalbumi. World Coming Downin sisältö on bändin synkintä ja henkilökohtaisinta suurimman osan albumin sisällöstä perustuvan läheisten kuolemaan ja masennukseen. Myöhemmin laulajabasisti Peter Steele onkin kertonut Soundi-lehdelle, ettei kyennyt kuuntelemaan World Coming Downin sisältöä sen mukanaan tuomista negatiivisista muistoista. World Coming Downin menestys romahti edeltäjäänsä verrattuna. Albumi nousi Suomen virallisen listan sijalle 3.
Soundillisesti, sekä musiikillisesti World Coming Down palasi yhtyeen Doomjuurille, ollen eräänlainen vastakohta October Rustille. Albumi jätti kevyet balladit suurimmalta osin taka-alalle, käyttäen silti pieniä elementtejä kevyimmissä kappaleissa, kuten Pyretta Blaze. Suurimmalta osin albumi sisälsi yhtyeelle tyypillistä hidastelua, raskauden korostamista, Peter Steelen alarekisteriosuuksia ja voimakkaasti särötettyjä instrumentteja.
Ensimmäinen kappale White Slavery käsittelee kokaiiniaddiktiota, kun taas Everyone I Love is Dead ja Everything Dies käsittelevät perheenjäsenten ja rakkaiden kuolemaa. Albumi sisältää myös eri jäsenten kuolinsyyt äänitettyinä raakoina kuolinhuutoina ja taustaääninä. Sinus kuolemana kokaiininkäytöstä, Liver alkoholismista, Lung tupakoinnista. Ironisesti Peter Steele on todennut, ettei kykene kuuntelemaan Sinusia, koska tämän realistisuus aiheutti hänelle vieroitusoireita.
Brenner

Brenner voi viitata johonkin seuraavista:
Henkilöitä.
Pohjanmaan Brennerit ovat lähtöisin alkujaan Närpiöstä, jossa syntynyt talonpojan poika Martinus Matthiae (1516–1600) otti nimen Brennerus. Toinen Brenner-suku on lähtöisin Uudeltamaalta Helsingin pitäjästä. Seuraavilla henkilöillä ei kuitenkaan välttämättä ole yhteyttä kyseisiin sukuihin.
Kuovilan rautatieasema

Kuovilan rautatieasema (, lyhenne Kvl/Sbg) oli rantaradan varrella sijainnut entinen rautatieasema, joka sijaitsi Pohjan Kuovilassa. Asema avattiin vuonna 1899. Alun perin liikennepaikasta käytettiin vain ruotsinkielistä nimeä, kunnes se sai suomenkielisen nimen vuonna 1925. 
Kuovilan asemarakennus valmistui Bruno Granholmin laatimien pysäkkirakennuksen piirustusten mukaan vuonna 1899, samanlaisena kuin esimerkiksi Pitäjänmäen ja Halikon rautatieasemat samalla rataosalla sekä Pihlavan seisake Mäntyluodon radalla. Kuovilan sijainti oli syrjäinen eikä sinne koskaan muodostunut taaja-asutusta.
Kuovilan oma liikenne koostui lähinnä Valkjärven kartanon tuotteista. Aseman miehitys lopetettiin vuonna 1973, ja samalla lakkautettiin myös tavaraliikenne. Rantaradan linjausta siirrettiin kesäkuussa 1987, ja Kuovilan seisaketta siirrettiin hiukan Turkuun päin. Tämäkin seisake lakkautettiin kuitenkin jo seuraavana vuonna. 
Asemarakennus oli vuokra-asuntona, kunnes se siirtyi yksityisomistukseen vuonna 2000. Se on entisöity alkuperäistä tyyliä kunnioittaen ja on nykyisin rantaradan ainoa alkuperäisessä asussa säilynyt tämän tyyppinen asemarakennus. Kuovilan asemalla on sijainnut myös höyryvoimalla toiminut saha, jonka toiminta loppui 1927. Asemalla oli kaksi sivuraidetta, joissa lastattiin vaunuihin halkoja ja tukkeja.
Ryan van Poederooyen

Ryan Joost Van Poederooyen (s. 13. marraskuuta 1972) on kanadalainen rumpali, joka on saanut kansainvälistä tunnustusta progressiivisen metallin yhtyeen The Devin Townsend Bandin (2002–2007) sekä The Devin Townsend Projectin (2009–) jäsenenä. Hän on metalliyhtyeiden God Awakens Petrified ja Terror Syndrome perustaja, sekä progressiivisen rockyhtye Ten Ways from Sundayn jäsen.
Suurimmiksi vaikuttajikseen hän on maininnut Gavin Harrisonin, Tomas Haaken, Tim Alexanderin, Vinnie Paulin ja Neil Peartin.
Julkaisut.
Devin Townsend
Muut
Third World Genocide

Third World Genocide on yhdysvaltalaisen thrash metal -yhtye Nuclear Assaultin kuudes studioalbumi joka julkaistiin vuonna 2005. Se oli heidän ensimmäinen albumi sitten vuoden 2002 yhdistymisen.
Derbyn rautatieasema

Derbyn rautatieasema on Derwentjoen lähistöllä Derbyn kaupungissa sijaitseva rautatieasema, jonka omistaa Network Rail. Asemalta liikennöi East Midlands Railwayn junia Nottinghamiin, Sheffieldiin ja Lontoon St Pancrasiin.
Příbor

Příbor () on kaupunki Nový Jičínin piirikunnassa Määrin-Sleesian läänissä Tšekin tasavallassa. Kaupungissa asui vuoden 2020 arvion mukaan 8 476 asukasta. Příbor tunnetaan psykoanalyysin perustajan Sigmund Freudin syntymäpaikkana. Paikkakunta on mainittu asiakirjoissa ensimmäisen kerran vuonna 1251.
Yo yo

Yo yo on rap-artisti Huge L:n 3. kesäkuuta 2011 omakustanteena julkaistu albumi. Se julkaistiin aluksi C-kasettina, mutta siitä julkaistiin CD-versio tammikuussa 2012.
Noin kuukausi myöhemmin C-kasettien loputtua Huge julkaisi omatoimisesti albumin nettiin kaikille vapaasti ladattavaksi.
Kappaleista "Fressi" ja "Mä ottaisin laskun..." on tehty musiikkivideot.
Kosola (artisti)

Kosola (oikealta nimeltään Esa Rahijärvi, s. 10. joulukuuta 1986 Tuusula) on järvenpääläinen rap-artisti ja beatboxaaja. Kosola on osallistunut Rapin SM-kisoihin viisi kertaa. Vuonna 2005 hän hävisi ensimmäisessä battlessa 8-tahdille ja vuonna 2006 hän ei päässyt karsinnoista eteenpäin. Vuonna 2007 hän sijoittui kolmanneksi ja vuosina 2008 ja 2009 toiseksi. Kosola juontaa YleX-kanavalla Solosen ja Xmiehen kanssa "Lyömättömät"-nimistä radio-ohjelmaa.
Merivaara

Merivaara Oy on suomalainen, Lojer -konserniin kuuluva yhtiö, joka kehittää ja valmistaa leikkauspöytiä, leikkausvalaisimia sekä saliohjaus- ja AV-järjestelmiä leikkaussaleihin.
Merivaaran pääkonttori, tuotekehitys ja tuotanto sijaitsevat Hollolassa. Merivaaralla on tytäryhtiöt Ruotsissa ja Norjassa. Yhtiössä työskentelee yhteensä noin 50 henkilöä.
Historia.
Merivaaran edeltäjä, Helsingin Uusi Rautasänkytehdas, Polsa &amp; Sjöstedt, perustettiin vuonna 1901 Helsingissä. Sairaalakalusteiden tuotanto alkoi vuonna 1910, kun ensimmäiset leikkauspöydät valmistuivat. 
Vähitellen alettiin valmistaa myös muita sairaalakalusteita, kuten sänkyjä. Perustajan Juho Merivaaran kuoltua vuonna 1938 yritys siirtyi vähitellen Instrumentariumin omistukseen. Merivaara oli seuraavien vuosikymmenten ajan Instrumentariumin divisioona, mutta kun General Electric osti Instrumentariumin 2003, joukko johtajia osti Merivaaran.
Merivaara tuotti sairaalakalusteiden ohella myös metallirunkoisia huonekaluja koteihin ja julkisiin tiloihin. 1920- ja 1930-luvulta tunnetaan erityisesti Pauli E. Blomstedtin funktionalistiset putkihuonekalut. Instrumentariumin vuosina Merivaaralle suunnittelivat muun muassa Aarne Ervi (kesäkalusteita), Ola Kettunen ("Ulla"- ja "Kulho"-tuolit), Ilmari Tapiovaara ("Kiki"- ja "Nana"-tuolit), Seppo Paatero ("Jaana"-tuoli), ja Esko Pajamies (tuoleja ja naulakoita).
Toukokuussa 2019 sastamalalainen sairaalakalustevalmistaja Lojer Oy kertoi ostavansa Merivaaran sairaalasänkyjen liiketoiminnan Suomessa, Ruotsissa ja Norjassa, liikevaihdoltaan noin 9 miljoonaa euroa vuodessa. Merivaara-konsernista siirtyy Lojerille 28 työntekijää. Sairaalasänkyjen valmistus pysyy edelleen Lahdessa.
Vuonna 2022 Lojer Oy osti Merivaara Oy:n koko osakekannan pääomasijoittaja Intera Partners Oy:ltä. Kaupan jälkeen yhtiön toiminta on siirtynyt Lahdesta Hollolaan.
Matti Aalto (jääkiekkoilija)

Matti Aalto (s. 17. marraskuuta 1933 Turku) on suomalainen jääkiekkoilija ja jalkapalloilija. Hän pelasi jääkiekon SM-sarjassa vuosina 1952–1962 ja voitti yhden Suomen-mestaruuden. Hän edusti Suomen maajoukkuetta kahdessa maaottelussa.
Aalto pelasi jääkiekon SM-sarjaa Turun Palloseuran joukkueessa vuosina 1952–1956 ja 1957–1962. Hän pelasi SM-sarjassa yhteensä 114 ottelua, joissa hänen tehopisteensä olivat 55 + 38 = 93 ja jäähymääränsä 30 minuuttia. Hän voitti Suomen-mestaruuden vuonna 1956 sekä saavutti yhden SM-hopean ja yhden SM-pronssin.
Aalto pelasi jalkapalloa Turun Palloseurassa kausina 1952–1967. Hän oli pelipaikaltaan tukimies. Aallon peliuran aikana Turun Palloseura pelasi välillä SM-sarjassa ja välillä toisella sarjatasolla Suomensarjassa. Aalto pelasi SM-sarjassa kahdeksan kauden aikana kaikkiaan 112 ottelua ja teki niissä 15 maalia, joista kuusi kaudella 1962. Hän kuului vakiokokoonpanoon TPS:n saavuttaessa SM-hopeaa kaudella 1960.
Misaki Doi

Misaki Doi (; s. 29. huhtikuuta 1991 Jokohama) on japanilainen tennispelaaja. Parhaimmillaan hän on ollut kaksinpelissä WTA-listan sijalla 30 lokakuussa 2016.
Grand Slam -turnauksen pääsarjassa Doi pelasi ensimmäisen kerran Ranskan avoimissa 2010, joissa hän hävisi ensimmäisellä kierroksella Polona Hercogille. Wimbledonissa 2011 Doi eteni kolmannelle kierrokselle voitettuaan Bethanie Mattek-Sandsin ja toisella kierroksella Zheng Jien. Kolmannella kierroksella hän hävisi Sabine Lisickille. Yhdysvaltain avoimissa 2011 Doi hävisi ensimmäisellä kierroksella Laura Pous Tiólle.
Doin paras saavutus Grand Slam -turnauksissa on eteneminen neljännelle kierrokselle Wimbledonissa 2016. Hän on voittanut WTA-turnauksen kaksinpelissä Luxemburgissa vuonna 2015 ja nelinpelissä Istanbulissa vuonna 2014.
Christ of the Ozarks

Christ of the Ozarks () on Jeesus-patsas Magnetic Mountain -vuoren huipulla Eureka Springsin kaupungissa Arkansas’n osavaltiossa Yhdysvalloissa. Nimi Ozark viittaa Ozarkvuoriin, joiden alueella patsas ja sen patsashankkeen alullepanijan Gerald Lyman Kenneth Smithin maatila sijaitsee. Patsas valmistui vuonna 1966. Patsas on 20 metriä korkea, ja sen on valmistanut Emmet Sullivan. Se on yksi Smithin perustamista "pyhistä hankkeista", jotka hän tarkoitti houkuttelemaan matkailijoita seudulle.
Joku taidearvostelija on sanonut veistoksesta, että se on kuin maitopurkki jonka päällä on tennispallo.
Du Barry

Du Barry (; myös "Dubarry") on vuonna 1930 ensi-iltansa saanut Sam Taylorin ohjaama yhdysvaltalainen draamaelokuva, joka kertoo löyhästi madame du Barryn elämästä ja sijoittuu 1700-luvun Ranskan Pariisiin, suurta vallankumousta edeltävään aikaan. "Du Barryn" nimiroolia näyttelee Norma Talmadge, ja elokuvan muita rooleja näyttelevät muun muassa William Farnum ja Conrad Nagel. "Du Barry" jäi Talmadgen viimeiseksi elokuvaksi.
Juoni.
Ranskalainen Jeanette Vaubernier (Norma Talmadge) on hyvin kunnianhimoinen nainen, joka kohoaa tavaratalon tytöstä kasinon emännäksi ja lopulta kurtisaaniksi ja Ranskan kuninkaan, Ludvig XV:n (William Farnum), rakastajattareksi. Kaikesta huolimatta Jeanetten sydän on aina kuulunut Duc de Bissacille (Conrad Nagel), jonka kanssa hänellä on rakkaussuhde loppuun saakka.
Tuotanto.
"Du Barryn" tuottajana oli Talmadgen aviomies Joseph Schenck, jonka yhtiö Joseph M. Schenck Productions oli elokuvan tuotantoyhtiönä. Art Cinema Corporation -yhtiö oli myös tuottamassa elokuvaa. "Du Barry" perustuu David Belascon näytelmään "Du Barry" (1901), jonka pohjalta Sam Taylor sovitti elokuvan käsikirjoituksen. Belascon viisinäytöksinen näytelmä "Du Barry" oli saanut ensi-iltansa Broadwayn Criterion-teatterissa 25. joulukuuta 1901. Näytelmää oli esitetty 165 kertaa, ja sen viimeinen esitys oli ollut toukokuussa 1902. Broadway-näytelmän nimiroolissa oli Mrs. Leslie Carter.
Julkaisu ja vastaanotto.
"Du Barry" sai ensi-iltansa Yhdysvalloissa 11. lokakuuta 1930. Suomessa elokuva sai teatteriensi-iltansa 19. syyskuuta 1932. United Artists vastasi elokuvan teatterilevityksestä Yhdysvalloissa vuonna 1930. Suomessa elokuvan levityksestä vastasi Suomi-Filmi. "Du Barry" sai heikon vastaanoton niin yleisöltä kuin kriitikoiltakin. "Du Barry" sai uusintaensi-iltansa Yhdysvalloissa vuonna 1937. Elokuvan kopiota säilytetään muun muassa Yhdysvaltain kongressin kirjaston elokuva-arkistossa.
Il Cannone

Il Cannone ("Il Cannone Guarnerius") on viulu, joka on Guarneri del Gesù vuodelta 1743. Se oli Niccolò Paganinin lempisoitin.
Viulua säilytetään Genovassa Palazzo Doria Tursin museossa, tarkoin vartioidussa ja oikeaan kosteusprosenttiin säädetyssä huoneessa. Premio Paganini -viulukilpailun voittaja saa kunnian soittaa viululla.